open-index/open-wikipedia-markdown huggingface dataset:
Speed 2 – vaara iskee vesillä

**Speed 2 – vaara iskee vesillä** () on vuonna 1997 ensi-iltansa saanut Jan de Bontin ohjaama yhdysvaltalainen toimintaelokuva, joka on jatko-osa elokuvalle *[[Speed – Kuoleman kyydissä]]*. 

Ensimmäisessä osassa esiintynyt Sandra Bullock jatkaa roolissaan Anniena, mutta Keanu Reeves kieltäytyi roolista jatko-osassa. Hänen tilalleen otettiin Jason Patric. Elokuvassa Annie lähtee risteilylle uuden poikaystävänsä Alex Shaw’n kanssa. Geiger-niminen tietokoneohjelmoija kuitenkin ottaa laivan haltuunsa hakkeroimalla laivan tietokoneisiin. Alex ja Annie yrittävät pysäyttää Geigerin yhdessä yliperämies Julianon ja navigaattori Mercedin kanssa. Elokuva voitti Razzie-palkinnon huonoimmasta jatko-osasta.

## Rooleissa

## Aiheesta muualla
*
Täydellinen ase

**Täydellinen ase** (engl. *Best Defense*) on vuonna 1984 ensi-iltansa saanut komediaelokuva. Sen pääosissa ovat Dudley Moore ja Eddie Murphy. Elokuvan on ohjannut Willard Huyck.

## Arvioita
*[[Video-opas|Video-oppaassa]]* vuodelta 1994 Bello Romano kutsuu *Täydellistä asetta* ”kokoonkuivuvaksi hätähauskuutukseksi” ja antaa sille yhden tähden viidestä, mikä vastaa sanallista arviota ”huono”. *VideoHound’s Golden Movie Retriever* sanoo elokuvaa epähauskaksi ja paikoin vaikeasti seurattavaksi ja antaa sille yhden tähden neljästä.

## Lähteet
Eva Hirn

**Eva Alfhild Hirn** (o.s. **Bergroth**; 10. lokakuuta 1877 Viipuri – 9. lokakuuta 1948 Helsinki) oli suomalainen kirjailija ja pakinoitsija.

Hirnin vanhemmat olivat rehtori Adiel Bergroth ja Lydia Petterson. Kirjailijat Kersti Bergroth ja Anna Inkeri Relander olivat hänen sisariaan. Eva Hirn pääsi ylioppilaaksi 1896 Viipurin suomalaisesta jatko-opistosta ja opiskeli sitten matematiikkaa ja luonnontieteitä Helsingin yliopistossa. Hän meni 1902 naimisiin professori Taavi Hirnin kanssa.

Eva Hirn kirjoitti 1920- ja 1930-luvuilla useita lasten- ja nuortenkirjoja. Hänen tuotantoonsa kuului sekä poikakirjoja (*Jännittävä talvi* (1924), *Raamin pojat heräävät* (1931), *Kolme poikaa Huippuvuorilla* (1933) ) että tyttökirjoja (*Kun elämä on ihanaa* (1926), *Helin kesä* (1927)). Hirn kirjoitti myös näytelmiä ja pakinoita.

Hirnin perhe vietti kesiään Vihdissä, jossa heillä oli vuodesta 1912 lähtien *Suvimäki*-niminen kesähuvila Vihdin Haapakylässä Hiidenveden rannalla. Myös Eva Hirnin sisar kirjailija Kersti Bergroth vieraili kesäisin Hirnien huvilalla. Eva Hirn esitti usein pakinoitaan Nummelan seurojentalolla pidetyissä kesäjuhlissa.

## Teoksia
* *Me miehet*. WSOY 1921, Nide, Hämeenlinna 1946.
* *Kaksoset*. WSOY 1922, 2. painos 1948.
* *Kallilan talo: Kaksinäytöksinen huvinäytelmä.* Werner Söderström oy:n näytelmäsarja 64. WSOY 1922.
* *Sirkan kosija: 1-näyt. huvinäytelmä.* Werner Söderström oy:n näytelmäsarja 69. WSOY 1922.
* *Tienhaarassa: Yksinäytöksinen huvinäytelmä.* Werner Söderström oy:n näytelmäsarja 67. WSOY 1922.
* *Tre glada*. Söderström, Helsingfors 1922.
* *Kotihengettäriä*. WSOY 1923.
* *Jännittävä talvi: Kertomus.* WSOY 1924.
* *Kun elämä on ihanaa: Yhteiskoululaisromaani*. WSOY 1926.
* *Helin kesä*. WSOY 1927 (2. painos 1950).
* *Lyö sinä, minä venytän*. WSOY 1928.
* *Rakkaita lähimmäisiä*. WSOY 1929.
* *Liike on elämää: Kaksinäytöksinen tapahtuma*. Suomen naisten liikuntakasvatusliiton näytelmäsarja 1. Suomen naisten liikuntakasvatusliitto, Helsinki 1930.
* *Raamin pojat heräävät*. WSOY 1931.
* *Kolme poikaa Huippuvuorilla*. Tekijät Ludvig Munsterhjelm ja Eva Hirn. W.S.O.Y:n koululaiskirjasto n:o 122. WSOY 1933.
* *Kaikki kerhoon! 2-näytöksinen näytelmä.* Mannerheimin lastensuojeluliitto, Helsinki 1934.
* *Yksinkäskijä ynnä muita seuranäytelmiä*. WSOY 1934.

## Suomennoksia
* *Hoppu-Kalle*. Piirrokset Mik; tanskankielestä suomentanut Eva Hirn. K. F. Puromiehen kirjapaino, Helsinki 1947.

## Lähteet
* 
* Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatietokanta Elias: Eva Hirn.
A. H. Bergholm

**Axel Herman Bergholm** (24. tammikuuta 1876 Porvoo – 30. elokuuta 1949 Helsinki) oli suomalainen filosofian tohtori ja eduskunnan kirjastonhoitaja. Hän sai professorin arvon 1946.

Bergholmin vanhemmat olivat Porvoon Lyseon rehtori, professori Karl Axel Bergholm ja Ida Augusta Roschier. Hän pääsi ylioppilaaksi 1893 Porvoon Lyseosta ja opiskeli Helsingin yliopistossa valmistuen filosofian kandidaatiksi 1896, lisensiaatiksi 1902 ja tohtoriksi 1903.

Bergholm tutki 1898 kirjastonhoitoa Tukholmassa ja Kristianiassa sekä erityisesti eduskuntakirjastoja vuonna 1910 Tukholmassa ja vuonna 1912 Berliinissä, Münchenissä ja Wienissä. Bergholm oleskeli tieteellisiä tutkimuksia varten Pariisissa ja Tukholmassa. Bergholm oli 1899–1902 Tieteellisten Seurain kirjastonhoitajana ja tultuaan Suomen liikemiesten kauppaopiston opettajaksi vuonna 1910, hän ryhtyi myöskin tämän opiston kirjastonhoitajaksi. Bergholm toimi eduskunnan kirjastonhoitajana ja ylikirjastonhoitajana 1907–1946. Hän oli lisäksi tuntiopettajana suomalaisessa normaalilyseossa, suomalaisessa tyttökoulussa ja jatko-opistossa. Hän oli valtion kirjallisuuspalkintolautakunnan jäsen ja toimi sen puheenjohtajana eri vuosina.  Bergholmin laati lukuisia kirjallisuushistoriallisia tutkimuksia ja kirjallisuusarvosteluja aikakauslehtiin sekä kirjoitti laajan tutkielman C. J. L. Almqvistista.

Bergholmille myönnettiin ansioistaan Suomen Valkoisen Ruusun, Ruotsin Pohjantähden ja Tanskan Dannebrog-ritarikuntien komentajaristit.

Bergholmin sisar oli Porvoon naisopiston perustaja Edith Bergholm. Bergholm oli naimisissa vuodesta 1900 sotilaskotitoiminnan johtajana myöhemmin toimineen Katri Ignatiuksen (k. 1949) kanssa.

## Teoksia
* *Abraham Poppius: elämäkerta ja runot*. Suomi, Kirjoituksia isänmaallisista aineista 3. jakso, 17. osa. Suomalaisen Kirjallisuuden Seura, Helsinki 1899
* *Studier öfver C. J. L. Almqvist*, väitöskirja. Helsingfors 1902
* *Kirjojen valinnasta kirjastoihin*. Suomen kirjastoseuran julkaisuja 2. WSOY 1917
* *Eduskunnan kirjasto: luettelo 1920-1922*; toim. A. H. Bergholm. Helsinki 1923
* *Litteraturen om Finlands rättskamp 1899-1917 i riksdagsbiblioteket i Helsingfors*. Eripainos Nordisk administrativt tidsskriftistä. 1938

## Lähteet
* 
* 

### Viitteet
J. O. E. Donner

**Joakim Otto Evert Donner** (14. heinäkuuta 1864 Kokkola – 19. helmikuuta 1942 Djursholm, Ruotsi) oli suomalainen kirjallisuustieteilijä.

Donnerin vanhemmat olivat kauppias Joakim Alexander Donner ja Amalie Constance Malm. Hän pääsi ylioppilaaksi 1883 Vaasan ruotsalaisesta lyseosta ja opiskeli Helsingin yliopistossa valmistuen filosofian kandidaatiksi 1889, lisensiaatiksi 1893 ja tohtoriksi 1894.

Donner toimi Helsingin yliopiston estetiikan ja uudemman kirjallisuuden dosenttina 1897–1911. Myöhemmin hän muutti asumaan Ruotsiin.

Donner oli naimisissa vuodesta 1902 Emilia Maria Matilda Ekmanin kanssa. Historioitsija Gustav Donner (1902–1940), joka kaatui Talvisodassa Yläsommeella, oli heidän poikansa.

## Teoksia
* *Der Einfluss [[Wilhelm Meister]]s auf den Roman der Romantiker*, väitöskirja. Helsingfors 1893
* *[[George Gordon Byron|Lord Byrons]] Weltanschauung*. Acta Societatis scientiarum Fennicae Tomus 22,4. Finska Vetenskapssocieteten, Helsingfors 1897
* *Ein unbekanntes Gedicht Lady Byrons*. Mémoires de la Société néophilologique de Helsinki. Waseniuska bokhandeln, Helsingfors 1897

## Lähteet
* 
*
Else Wikström

**Else Emilia Wikström** (12. helmikuuta 1918 Karjaa – 25. huhtikuuta 1946 Karjaa) oli suomalainen ruotsin kielellä kirjoittanut kirjailija.

## Teoksia
* *Syskonen på Storön*.              Taborförlaget, Helsingfors 1942

## Lähteet
*
HB Studio

**HB Studio** on esittävää taidetta opettava koulu, joka perustettiin vuonna 1945. Se sijaitsee Greenwich Villagessa, New Yorkissa. Koulun opetussuunnitelmaan kuuluu laajalti eri aiheita, kuten näyttelemisen, ohjaamisen, käsikirjoittamisen, tanssin ja nukketeatterin opetus. Koulussa on opiskellut useita maineikkaita näyttelijöitä kuten Al Pacino, Robert De Niro ja suomalaisista Jani Toivola.

Koulun opettajat ovat erikoistuneet omaan alaansa, ja esimerkiksi vuoden 2008 talvilukukaudella koulun henkilökuntaan kuuluivat Mark Blum, Helen Gallagher, Anne Jackson, Donna McKechnie, Austin Pendleton, Amy Wright ja Louis Zorich.

## Aiheesta muualla
*HB Studion viralliset sivut
Ernst Sundqvist

**Ernst Gösta Sundqvist** (4. tammikuuta 1893 Helsinki – 31. heinäkuuta 1948) oli suomalainen ruotsin kielellä kirjoittanut kirjailija.

## Teoksia
* *Uppvaknandet*.              Förbundet för svenskt församlingsarbete i Finland bokförlag, Helsingfors 1948

## Lähteet
*
Naëmi Päiviö

**Hilma Naëmi (Naimi) Päiviö (Päiwiö)** o.s. **Kyander**  (9. elokuuta 1879 Mäntyharju – 4. lokakuuta 1941 Helsinki) oli suomalainen kirjailija ja opettaja.

## Henkilöhistoria
Päiviön vanhemmat olivat kunnallisneuvos Axel Kyander ja Hilma Charlotte von Pfaler. Hän oli naimisissa vuodesta 1903 pappi, kansanopiston johtaja ja päätoimittaja Juho Päiwiön (1869–1949) kanssa. Kuurojen "puhe- ja silminkuulon" ja puhetekniikan opettajan tutkinnon Päiviö suoritti Jenassa 1931 ja toimi mainitusta vuodesta kuurojen "puhekuulon" opettajana Helsingissä. Varsinais-Suomen kansanopiston opettajana Paimiossa hän oli työskennellyt 1900–1918 ja 1925-1930. Päiviö julkaisi useita näytelmiä, saksankielisen suomen kielen oppikirjan sekä suomensi K. Brauckmannin kirjan *Kuulovikainen suullisen keskustelun seuraajana*.

## Teokset
;Nimellä Naëmi Päiviö
* *Lausunto-opas*. Kansanvalistusseura, Helsinki 1909, 2. painos 1912, 3. painos 1917
* *Lausuntorunoja* ; kokoili Naëmi Päiviö.  Kansanvalistusseura, Helsinki 1909, 2. lis. painos 1912, 3. painos 1916
;Nimellä Naëmi Päiwiö
* *Finnisch Practisches Lehr- und Lesebuch*, Otava, 1923 
* Karl Brauckmann: *Kuulovikainen suullisen keskustelun seuraajana*, 1933, (suom. Naëmi Päiviö)
;Nimimerkillä *Viiro*:
* *Valoa kohti*: kaksinäytöksinen näytelmä. Seuranäytelmiä n:o 112. Karisto 1910, 2. painos 1921

## Lähteet
* Kuka kukin oli 1961: Juho Aukusti Päiwiö, (Wikiaineisto)

### Viitteet
Gertrud Colliander

**Gertrud Lovisa Colliander** (10. helmikuuta 1860 Kuopio – 22. huhtikuuta 1942 Helsinki) oli suomalainen kirjallisuuden suomentaja.

## Teoksia
Nimellä *Gertrud Helander*:
* *Oppikirja Ruotsin kielessä 1*.       Telén, Kuopio 1888, 2. painos nimellä *Ruotsin kielen oppikirja 1 osa* 1892, 3. painos 1898, 4. painos 1902, 5. painos 1908, 6. painos 1912 (3. ja 4. painos tekijänimellä *Gertrud Colliander*)
* *Oppikirja Ruotsin kielessä 2*.       Telén, Kuopio 1889, 2. painos 1897,  3. painos 1904 (2. ja 3. painos tekijänimellä *Gertrud Colliander*)

## Suomennoksia
Nimellä *Gertrud Colliander* :
* Paul Bourget : *Luvattu maa* : romaani.     Otava 1909
* Émile Zola : *Naisten aarreaitta* : romaani.       Otava 1912, Ex libris, Helsinki 1973 (2-osaisena), Otava 2003 (alkuteos *Au bonheur des dames*)
* Alexandre Dumas vanhempi : *Morsiuspuku*.       Otava 1913 (alkuteos *Cécile*)

## Lähteet
*
Hilma Pylkkänen

**Hilma Sofia Pylkkänen**  (10. lokakuuta 1865 Mikkeli – 13. huhtikuuta 1947 Helsinki) oli suomalainen ruotsin ja ranskan kielellä kirjoittanut kirjailija. Hän asui osan elämästään Pariisissa ja matkusti elämänsä aikana runsaasti ympäri Eurooppaa.

Hilma kuului Mikkeliläiseen kauppiasperheeseen. Hilman isä kuoli koleraan hänen ollessaan seitsemänvuotias ja äiti kuusi vuotta myöhemmin. Yksitoistavuotiaana Hilma lähetettiin opiskelemaan Helsingin ruotsalaiseen tyttökouluun, mistä seurasi että hän vieraantui äidinkielestään suomesta jo varhain.

Kirjailijan ensiteos oli romaani *Soif d’idéal*. Se julkaistiin arvostetussa ranskalaisessa lehdessä *La Revuessa* lähes heti, mikä oli harvinaista tuntemattoman kirjailijan esikoisteokselle. Toukokuussa 1912 se julkaistiin kirjamuodossa ja nimeksi vaihtui *Saimi Tervola*.

Seuraava teos *Le Sénateur Sonerva* sai paljon suurempaa huomiota maailmalla kuin esikoisteos ja se käännettiin myös saksan kielelle nimellä *Unter dem russischen Joch*.

Kuolinvuotenaan 1947 julkaistussa kirjassa *Elämäni kirjokudos* Pylkkänen kertoo yleisesti elämästä ja monista matkoistaan vuosien 1872–1914 välisenä aikana. Kirjan jatko-osa on *Livets rika skiften*, jota ei ole suomennettu. Siinä käsitellään lähinnä ensimmäisen maailmansodan aikaa Pariisissa.

## Teoksia
* *Ihanteen kaipuu* alkuper.* Soif d' idéal* 1912 suom. Helmi Setälä. Otava 1912. Julkaistu romaanimuodossa nimellä *Saïmi Tervola*. Bernard Grasset,Pariisi 1912 
* *Senator Sonerva*: roman. Hugo Geber, Stockholm 1913 *Le Sénateur Sonerva : moeurs finlandaises*. Bernard Grasset 1913. Saksaksi nimellä *Unter russischem Joch*. Engelhorns allgemeine Roman-Bibliothek Stuttgart 1916   
* *Elämäni kirjokudos* ; suom. Juho Tervonen. WSOY 1947) *Livet har varit oändligt rikt*. Söderström, Helsingfors 1945
* *Livets rika skiften*. Söderström, Helsingfors 1946

## Lähteet
* 

## Aiheesta muualla
* Suomi Ranskassa 40 vuotta sitten. Neiti Hilma Pylkkäsen toiminta herätti laajalti huomiota, Helsingin Sanomat, 19.02.1939, nro 48, s. 17, Kansalliskirjaston digitaaliset aineistot
* Hilma Pylkkänen : Marnen ihme. Parisissa taistelun päivinä, Helsingin Sanomat, 03.09.1939, nro 236, s. 35, Kansalliskirjaston digitaaliset aineistot
VHL-kausi 2010–2011

**VHL-kausi 2010–2011** oli venäläisen jääkiekkosarja VHL:n ensimmäinen kausi, kun sarja perustettiin edellisen kauden päätteeksi lopetetun Vysšaja Ligan tilalle. Runkosarja alkoi 4. syyskuuta 2010 ja mestaruusottelu pelattiin 20. huhtikuuta 2011. Liigan mestaruuden voitti Rubin Tjumen ensimmäistä kertaa seurahistoriansa aikana.

Hallinnollisten uudelleenjärjestelyiden seurauksena liigan joukkuemäärä putosi seitsemällä joukkueella. Yhteensä kuusi joukkuetta joutui pudottautumaan sarjatasoa alemmas.

## Joukkueet

### Joukkuemuutokset
*Jugra Hanty-Mansijsk siirtyi KHL:ään
*Lada Toljatti liittyi liigaan KHL:stä
*HK Dinamo Tver perustettiin ja se liittyi liigaan
*HK Himik Voskresensk pitää välivuoden
*Gazprom-OGU Orenburg siirsi toimintansa nuorten mestaruussarjaan
*HK Rys Podolsk, HK Lipetsk, Titan Klin, THK Tver, Progress Glazov ja TsSK VVS Samara putosivat Pervaja Ligaan.

## Runkosarja
### Läntinen konferenssi

### Itäinen konferenssi

O = Ottelut, V = Voitot, H = Häviöt, JV = Jatkoaikavoitot, JH = Jatkoaikahäviöt, TM = Tehdyt maalit, PM = Päästetyt maalit

## Pudotuspelit
Siviä Heinämaa

**Siviä Signe Maria Heinämaa**, sukunimi aik. *Hermansson*  (15. lokakuuta 1877 Perniö – 14. tammikuuta 1949 Helsinki ) oli suomalainen kansakoulunopettaja ja lastenkirjailija. Hänen veljenpoikansa tyttäriä ovat kirjailija Anna Heinämaa ja filosofi Sara Heinämaa, ja hänen sisarensa on opettaja Alli Heinämaa.

Heinämaa toimi Heinolan opettajaseminaarin harjoituskoulussa kansakoulun alaluokkien opettajana ja opettajankouluttajana vuosina 1908–1944. Hän kirjoitti useita alakoulun oppikirjoja ja lapsille tarkoitettuja uskonnollisia kirjoja.

## Teoksia
* *Risto Roopenpojan ihmeellinen elämä* ;  Suomen lapsille mukaillut Siviä Heinämaa. Valistuksen lasten kirjasto n:o 5.       Valistus, Helsinki 1911, 5. painos 1924, 10. painos 1935, 17. painos 1950, 30. painos 1969
* *Lapsen usko : valmisteita alemman kansakoulun, kiertokoulun ym. alkukoulujen uskonnonopetusta varten 1 : Ensimmäinen kouluvuosi*.      Valistus 1915
* *Lapsen usko : valmisteita alemman kansakoulun, kiertokoulun ym. alkukoulujen uskonnonopetusta varten 2 : Toinen kouluvuosi*.      Valistus 1917
* *Lapsen usko : valmisteita alakansakoulun, kiertokoulun y.m. alkukoulujen uskonnonopetusta varten*.    2. painos Valistus 1922, 7. painos 1949
* *Aapinen*.     2. painos WSOY 1929, 8. painos 1935
* *Raamatun kertomuksia lapsille : alakansakouluja varten*. Kertomukset järjestetyt tekijän ohjekirjassa "Lapsen usko" esitetyn suunnitelman mukaan.     Valistus 1930, 3. painoksesta 1934 lähtien nimellä *Raamatun kertomuksia lapsille : alakansakouluja ja pyhäkouluja varten*, 8. painos 1938, 12. painos 1941, 24. painos 1959
* *Lasten virsikirja : alkuopetusta ja koteja varten* ; toim. Siviä Heinämaa.       WSOY 1931
* *Laskuaapinen* ; tekijät  Nestor Ojala, Siviä Heinämaa ; kuvittanut Rudolf Koivu.      WSOY 1933, 2. painos 1937, 3. painos 1942

## Lähteet
* 
* Merja Sagulin : Risto Roopenpojan ihmeellinen elämä kansakoulun klassikkona. Siviä Heinämaan Robinson Crusoe -mukaelma 1900-luvun alun kasvatusajattelun kontekstissa. Kasvatus & Aika 2/2009 . Laajempi teos: *Jälkiä ajan hiekassa. Kontekstuaalinen tutkimus Daniel Defoen Robinson Crusoen suomenkielisten adaptaatioiden aatteellisista ja kirjallisista traditioista sekä subjektikäsityksistä*. Teoksen verkkoversio.
Pitkänkosken paperitehdas

**Pitkäkosken puuhiomo ja paperitehdas** (*Osakeyhtiö Pitkäkoski*) perustettiin Sippolan Ruotilan kylään vuonna 1916. Pitkäkoski havaittiin hyväksi tehdaspaikaksi, ja koski vuokrattiinkin opettaja V.J. Häklin nimiin viideksikymmeneksi vuodeksi. Muut yhtiön toimeenpanijat olivat insinööri E. Niinikoski, maanviljelijä A. Huovila, toimitusjohtaja J. Vitikainen ja sahanasettaja E. Rautaheimo.  Tehdasrakennuksen lisäksi lähiympäristöön rakennettiin asuinrakennuksia, koskeen vesiränni ja kosken yli silta. Aluksi valmistettiin vain massaa, jota kuljetettiin Metsäkylän rautatieasemalle edelleen toimitettavaksi. Vuonna 1918 päätettiin aloittaa myös paperinvalmistus, ja tätä varten tehdasta laajennettiin ja sinne hankittiin paperikone. Aluksi yhtiössä työskenteli 30 henkeä ja myöhemmin enimmillään 80 henkeä. Vuonna 1918 valmistuneen puuhiomon vuosituotanto oli 800 tonnia ja kesällä 1920 valmistuneen hienopaperitehtaan vuosituotanto oli 1&nbsp;000 tonnia. Lisäksi yhtiö valmisti rakennustiiliä Metsäkylässä ja sillä oli Summanjoessa pienet vesivoimalaitokset Pitkäkoskessa ja Hevoskoskessa.

Opettaja Häkli suhtautui uuteen hankkeeseen epäillen ja erosi yhtiöstä. Yhtiö joutuikin talousvaikeuksiin, ja konkurssin jälkeen vuonna 1923 paperitehtaan toiminta loppui kokonaan. Puuhiomo jatkoi toimintaa uuden omistajan, kauppaneuvos J. Peusan voimin vuonna 1926 nimellä *Pitkäkosken Puuhiomo ja Paperitehdas*. Kauppaneuvos Peusa laajensi tehdasta ja rakensi uuden tiilisen puuhiomon. Uudistuksen jälkeen vakituisia työntekijöitä oli parhaimmillaan 50.  Tehdas tuhoutui tulipalossa 1932 ja lopetti toimintansa. Nykyisin paperitehtaasta ja puuhiomosta on jäljellä enää raunioita.

## Lähteet

## Kirjallisuutta
* Kirsti Hellgren: *Sippolan historia*, 1957.
Niemiskosken paperitehdas

**Niemiskosken paperitehdas ja puuhiomo** sijaitsi Sortavalan maalaiskunnassa Kiteenjoen Niemiskosken varrella. Paikalle perustettiin puuhiomo vuonna 1897 ja paperitehdas vuonna 1906. Molemmat laitokset omisti *Niemiskosken Oy*, jonka osake-enemmistö oli *Suomalainen Puuliike Oy*:llä.

Nykyisin tehtaasta on jäljellä raunioita.

## Lähteet
* Projekt Runeberg: Pieni Tietosanakirja 1925-1928, hakusana Niemiskoski
* Pörssitieto G. Kock: Niemiskosken Oy
Tuokslahden paperitehdas

**Tuokslahden paperitehdas ja puuhiomo** sijaitsi Sortavalan maalaiskunnassa Kiteenjoen Haapakosken varrella. Paikalle perustettiin puuhiomo vuonna 1898 ja siellä oli käytössä 2 hioma- ja 4 pahvikonetta. Viipurin konepaja toimitti paperikoneen Tuokslahteen.

## Lähteet
* Pörssitieto G. Kock : Lisätietoja ennen vuotta 1913 perustetuista osakeyhtiöistä, osa T-Ö : Tuokslahti Träsliperi
Turkish Movie Days

**Turkish Movie Days** on Helsingissä järjestettävä elokuvatapahtuma, joka esittelee uusia ja vanhoja turkkilaisia elokuvia. Tapahtuman järjestää Turkin valtion kulttuuri- ja matkailutoimisto. Elokuviin on vapaa pääsy. Kaikki elokuvat on tekstitetty englanniksi.

Tapahtuma järjestetään Suomen elokuvasäätiön Kino K-13 -auditoriossa Katajanokalla. Vuonna 2016 tapahtuma järjestettiin viidettä kertaa 29.9. - 2.10.2016.

## Lähteet
http://www.turkki.fi/turkish-movie-days-2016-festivaalin-ohjelma-on-julki/
Värttinäpoimu

**Värttinäpoimu**  () sijaitsee ohimolohkon alueella. 

Tällä poimulla on tärkeä tehtävä kasvojen tunnistamisessa, sillä sen alueella sijaitsee nk. värttinäpoimun kasvoalue (*fusiform face area, FFA*). Jos se vaurioituu, ihminen ei enää tunnista aiemmin tuntemiensakaan ihmisten kasvoja. Ihmisten tunnistaminen voi kuitenkin tapahtua edelleen esimerkiksi äänestä.

Poimun alueella tapahtuu myös sanojen tunnistamista ja väri-informaation käsittelyä.

## Lähteet
Kaipio (yritys)

**Kaipio Oy** on 1891 perustettu suomalainen kassakaappeja valmistanut yritys, joka oli aikanaan myös merkittävä linja-autokorien valmistaja. Vuonna 1978 sen osti 1944 perustettu Kaso Oy, ja yhtiö on nykyään osa Kaso-konsernia. 

Yritys aloitti toimintansa Tampereella 1891 *G. R. Grundströmin Kassakaappitehdas Oy* nimellä, ja vuonna 1935 nimeksi muutettiin *Kaipio Oy*. Nimensä mukaisesti se keskittyi kassakaappien valmistukseen. Yrityksen toimitilat sijaitsivat Tampereen Tammelan kaupunginosassa Vellamonkatu 19:ssä. Vuonna 1931 ostettiin konkurssiin joutunut *Tampereen Autokoritehdas Oy*, ja yrityksen toiminta laajeni autokorien valmistukseen. Autokorivalmistus jatkui vuoteen 1955 saakka, ja kaikkiaan Kaipio valmisti noin 2 000 linja-auton koria ja sen lisäksi erikoiskoreja ja kuorma-auton hyttejä. Kaipio valmisti 1940- ja 1950-luvun vaihteessa myös raitiovaunuja Helsingin ja Turun liikennelaitoksille.

Korinvalmistuksen päätyttyä Kaipio keskittyi kassakaappituotantoon. Vuonna 1989 Kaipio Oy sai uudet 6 600 neliömetrin toimitilat Tampereen Lakalaivasta Postitorvenkatu 6:sta.

## Lähteet
* Sami Suodenjoki: XVI kaupunginosa – Tammelan eteläosa, Koskesta voimaa -sivusto
* Hannu Laitinen – Kai Sillanpää: Suomen linja-autokuvasto 1950–1992 Suomen Linja-autohistoriallinen seura ry. 1992, s. 46
* Kaso-konsernin vaiheet

## Kirjallisuutta
*

## Aiheesta muualla
* Kansalliskirjaston pienpainatteet: G. R. Grundströmin Kassakaappitehdas O.Y.
* Kansalliskirjaston pienpainatteet: Kaipio Oy
* Uusi auto joka päivä valmistuu Tampereella G. R: Grundström Oy:n autokoritehtaasta, Aamulehti, 11.03.1934, nro 68, s. 5, Kansalliskirjaston digitaaliset aineistot
Regio Esercito

**Regio Esercito** () perustettiin Italian yhdistyttyä Italian kuningaskunnaksi vuonna 1861. Italian muututtua tasavallaksi vuonna 1946 armeijan nimeksi tuli Esercito Italiano ().

## Historia
Italian armeija perustettiin yhdistettäessä Italiaa, kun paavilliset alueet oli miehitetty. Manfredo Fanti allekirjoitti Sardinian armeijan () ja Molempain Sisiliain kuningaskunnan armeijan yhdistämisasiakirjan 4. toukokuuta 1861, jolloin Regio Esercito korvasi aiemmat erilliset armeijat. Uuden armeijan ensimmäisinä koetinkivinä olivat Pohjois-Italian haltuunotto ja 3. itsenäisyyssota. IV armeijakunta valtasi Rooman 20. syyskuuta 1870.

Noin 1&nbsp;000 miehen joukko rantautui 8. helmikuuta 1885 Eritreaan, aloittaen maan siirtomaavallan. Etiopian joukot pysäyttivät Italian joukkojen etenemisen Adowan taistelussa.

Italian joukot nousivat syyskuussa 1911 maihin Libyassa taistellessaan Osmanien valtakuntaa vastaan. Sota päättyi Ouchyn rauhansopimukseen, jonka mukaan Libya siirtyi Italian hallintaan.

### Ensimmäinen maailmansota
Italian armeija taisteli ensimmäisen maailmansodan aikana lähinnä Pohjois-Italiassa. Taistelussa sai surmansa yli 700&nbsp;000 italialaista.

### Sotien välillä
Maailmansotien välillä Italia keskittyi siirtomaidensa valvontaan, kunnes Espanjan sisällissodan alkaessa koottiin vapaaehtoisjoukko *[[Corpo Truppe Volontarie]]* lähetettäväksi Espanjaan.

### Toinen maailmansota

## Lähteet
* 

## Aiheesta muualla
Léon-Raymond Soulier

**Léon-Raymond Soulier** (13. tammikuuta 1924 Le Malzieu – 25. joulukuuta 2016) oli ranskalainen roomalaiskatolinen piispa. Hänet vihittiin papiksi 7. syyskuuta 1947 ja nimitettiin Pamiers(-Couserans-Mirepoix)’n hiippakunnan piispaksi 22. kesäkuuta 1971. Piispaksi vihkiminen seurasi 12. syyskuuta. Pääkonsekraattorina toimi René-Jean-Prosper-Bruno Boudon, jota avustivat Roger Joseph Tort ja Sabin-Marie Saint-Gaudens.

9. heinäkuuta 1987 Soulier sai nimityksen Limogesin hiippakunnan koadjuuttoripiispaksi, ja 13. heinäkuuta 1988 hänestä tuli Limogesin piispa, jona hän toimi, kunnes jäi eläkkeelle 24. lokakuuta 2000.

## Lähteet
Soinnillinen bilabiaalinen klusiili

**Soinnillinen bilabiaalinen klusiili** on useimmissa kielissä esiintyvä labiaalinen äänne, jota niin suomessa kuin monissa muissakin kielissä vastaa kirjain B. Kansainvälinen foneettinen aakkosto käyttää äänteestä merkkiä .

## Lähteet
Louis Portella Mbuyu

**Louis Portella** (s. 28. heinäkuuta 1942 Pointe-Noire) on brazzavillenkongolainen roomalaiskatolinen piispa. Hänet vihittiin papiksi 31. joulukuuta 1967 ja nimitettiin Kinkalan hiippakunnan piispaksi 16. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.

## Lähteet
Adalbert Ndzana

**Adalbert Ndzana** (17. heinäkuuta 1939 – 7. syyskuuta 2025) oli kamerunilainen roomalaiskatolinen piispa. Hänet vihittiin papiksi 15. elokuuta 1969 ja nimitettiin Mbalmayon hiippakunnan koadjuuttoripiispaksi 8. marraskuuta 1984. Piispaksi vihkiminen seurasi 20. tammikuuta 1985. Pääkonsekraattorina toimi Donato Squicciarini, jota avustivat Jean Zoa ja Paul Etoga.

7. maaliskuuta 1987 Ndzanasta tuli Mbalmayon piispa.

## Lähteet
Soinniton velaariklusiili

**Soinniton velaariklusiili** on monessa kielessä esiintyvä konsonanttiäänne. Suomessa se merkitään k-kirjaimella sekä vierasperäisissä sanoissa toisinaan c- tai q-kirjaimella. Äännettä merkitään kansainvälisessä foneettisessa aakkostossa ⟨k⟩-merkillä. Arkipuheessa "koo" voi tarkoittaa tilanteesta riippuen joko k-kirjainta tai äännettä .

Äänne  on soinniton, koska äänihuulet eivät siinä värähtele. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. *velum palatinum*).

Joissakin kielissä, kuten englannissa,  ääntyy aspiroituna.

## Lähteet
*

### Viitteet
Jérôme Owono-Mimboe

**Jérôme Owono-Mimboe** (4. helmikuuta 1933 Ngoulémakong – 15. heinäkuuta 2016) oli kamerunilainen roomalaiskatolinen piispa. Hänet vihittiin papiksi 22. heinäkuuta 1962 ja nimitettiin Obalan hiippakunnan piispaksi 3. heinäkuuta 1987. Piispaksi vihkiminen seurasi 6. syyskuuta. Pääkonsekraattorina toimi Jean Zoa, jota avustivat Joachim N'Dayen ja Jean-Baptiste Ama.

Owono-Mimboe jäi eläkkeelle 3. joulukuuta 2009.

## Lähteet
Jean-Baptiste Ama

**Jean-Baptiste Ama** (20. elokuuta 1926 – 29. helmikuuta 2004) oli kamerunilainen roomalaiskatolinen piispa. Hänet vihittiin papiksi 4. kesäkuuta 1955 ja nimitettiin Yaoundén arkkihiippakunnan vihkipiispaksi sekä Accian titulaaripiispaksi 12. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Jean Zoa, jota avustivat Paul Etoga ja Simon Tonyé.

22. heinäkuuta 1983 Ama sai nimityksen Sangméliman ja 20. toukokuuta 1991 Ebolowa-Kribin hiippakunnan piispaksi. Hän jäi eläkkeelle 15. maaliskuuta 2002.

## Lähteet
Christophe Zoa

**Christophe Zoa** (s. 10. kesäkuuta 1961 Yaoundé) on kamerunilainen roomalaiskatolinen piispa. Hänet vihki papiksi Yaoundén arkkihiippakuntaan Jean Zoa 15. kesäkuuta 1991, ja hänet nimitettiin Yaoundén vihkipiispaksi sekä Hiltan titulaaripiispaksi 30. marraskuuta 2006. Piispaksi vihkiminen seurasi 3. helmikuuta 2007. Pääkonsekraattorina toimi Simon-Victor Tonyé Bakot, jota avustivat Eliseo Antonio Ariotti ja Antoine Ntalou.

Zoa sai 4. joulukuuta 2008 nimityksen Sangméliman hiippakunnan piispaksi, ja hänet asetettiin tähän virkaan 30. tammikuuta 2009.

## Lähteet
Paul Etoga

**Paul Etoga** (1911 – 13. maaliskuuta 1998) oli kamerunilainen roomalaiskatolinen piispa. Hänet vihittiin papiksi 19. syyskuuta 1939 ja nimitettiin Yaoundén arkkihiippakunnan vihkipiispaksi sekä Cyparissian titulaaripiispaksi 3. heinäkuuta 1955. Piispaksi vihkiminen seurasi 30. marraskuuta. Pääkonsekraattorina toimi René Graffin, jota avustivat Michel-Jules-Joseph-Marie Bernard ja Pierre Bonneau.

24. kesäkuuta 1961 Etoga sai nimityksen Mbalmayon hiippakunnan piispaksi. Hän osallistui Vatikaanin toiseen kirkolliskokoukseen 1960-luvulla ja jäi eläkkeelle 7. maaliskuuta 1987.

## Lähteet
221P/LINEAR

**221P/LINEAR** on Aurinkoa keskimäärin 3,48 AU:n etäisyydellä kiertävä Jupiterin ryhmän jaksollinen komeetta. Komeetta löydettiin LINEAR-ohjelmalla vuonna 2002.

## Lähteet
*JPL Small-Body Database Browser: 221P/LINEAR 
*GARY W. KRONK'S  COMETOGRAPHY: Periodic Comets 201P to 246P 
*IAU Minor Planet Center: Periodic Comet Numbers 

### Viitteet
Anthony Kwami Adanuty

**Anthony Kwami Adanuty** (s. 11. toukokuuta 1940) on ghanalainen roomalaiskatolinen piispa. Hänet vihittiin papiksi 31. heinäkuuta 1966 ja nimitettiin Keta-Akatsin hiippakunnan piispaksi 19. joulukuuta 1994. Piispaksi vihkiminen seurasi 28. toukokuuta 1995. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.

## Lähteet
Brodmannin alue

**Brodmannin alueet** ovat aivokuoren alueita, jotka on jaettu aivojen biologisen rakenteen mukaan. Brodmannin alueita on 52.

Saksalainen anatomian tutkija Korbinian Brodmann (1860–1919) tutki eläinten ja ihmisten aivojen rakennetta, ja julkaisi vuonna 1909 löydöksensä. Brodmannin kirjassaan esittämää aivoalueiden jakoa on myöhemmin täydennetty. Aivotutkimuksessa käytetään edelleen Brodmannin alueita, kun halutaan karkealla tasolla ilmaista, missä aivokuoren alueella kyseessä oleva rakenne sijaitsee.

## Lähteet
Jean Zoa

**Jean Zoa** (1924 – 20. maaliskuuta 1998) oli kamerunilainen roomalaiskatolinen arkkipiispa. Hänet vihittiin papiksi 3. lokakuuta 1950 ja nimitettiin Yaoundén arkkihiippakunnan arkkipiispaksi 11. syyskuuta 1961. Piispaksi vihkiminen seurasi 21. joulukuuta. Pääkonsekraattorina toimi Grégoire-Pierre XV Agagianian, jota avustivat Pietro Sigismondi ja Pierre Marie Joseph Veuillot.

Zoa osallistui Vatikaanin toiseen kirkolliskokoukseen. Hän toimi arkkihiippakunnan johdossa kuolemaansa saakka.

## Lähteet
200P/Larsen

**200P/Larsen** on Jeff Larsenin vuonna 1997 löytämä komeetta. Se kiertää Aurinkoa keskimäärin 4,93 AU:n etäisyydellä ja kuuluu Jupiterin ryhmän komeettoihin. 

## Lähteet
*JPL Small-Body Database Browser: 200P/Larsen 
*GARY W. KRONK'S COMETOGRAPHY: 200P/Larsen 
*GARY W. KRONK'S COMETOGRAPHY: Periodic Comets 151P to 200P 
*IAU Minor Planet Center: Periodic Comet Numbers 

### Viitteet
Francis Anani Kofi Lodonu

**Francis Anani Kofi Lodonu** (s. 19. marraskuuta 1937) on ghanalainen roomalaiskatolinen piispa. Hänet vihittiin papiksi 18. toukokuuta 1964 ja nimitettiin Ketan hiippakunnan vihkipiispaksi sekä Masculan titulaaripiispaksi 17. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.

10. huhtikuuta 1976 Lodonu sai nimityksen Keta-Hon (entisen Ketan) ja 19. joulukuuta 1994 hiippakunnan jakauduttua Hon hiippakunnan piispaksi.

## Lähteet
Peter Kwasi Sarpong

**Peter Kwasi Sarpong** (s. 26. helmikuuta 1933) on ghanalainen roomalaiskatolinen arkkipiispa. Hänet vihittiin papiksi 11. joulukuuta 1959 ja nimitettiin Kumasin hiippakunnan piispaksi 20. marraskuuta 1969. Piispaksi vihkiminen seursai 8. maaliskuuta 1970. Pääkonsekraattorina toimi John Kodwo Amissah, jota avustivat Joseph Amihere Essuah ja Peter Poreku Dery.

17. tammikuuta 2002 Sarpong sai Kumasin arkkihiippakunnaksi korottamisen yhteydessä nimityksen sen arkkipiispaksi. Hän jäi eläkkeelle 26. maaliskuuta 2008.

## Lähteet
American Virgin

**American Virgin** voi viitata:

* Live neitsyt! (), vuoden 2000 elokuvan pääosassa Mena Suvari
* ''American Virgin'' (vuoden 2009 elokuva), elokuvan pääosassa Rob Schneider
* ''American Virgin'' (sarjakuva), Steven T. Seaglelta ja Becky Cloonanilta

## Katso myös
*Virgin America, yhdysvaltalainen halpalentoyhtiö
Thomas Kwaku Mensah

**Thomas Kwaku Mensah** (2. helmikuuta 1935 Assamang – 10. huhtikuuta 2016) oli ghanalainen roomalaiskatolinen arkkipiispa. Hänet vihittiin papiksi Kumasin hiippakuntaan 3. kesäkuuta 1973 ja nimitettiin Obuasin hiippakunnan piispaksi 3. maaliskuuta 1995. Piispaksi vihkiminen seurasi 28. toukokuuta. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.

26. maaliskuuta 2008 Mensah sai nimityksen Kumasin arkkipiispaksi.

Mensah esitti kantanaan, että ”rikkaita ja voimakkaita valtioita” pitää estää pakottamasta afrikkalaisia homoseksuaalisten suhteiden harjoittamiseen ihmisoikeuksien nimissä.

## Lähteet
American Virgin (vuoden 2009 elokuva)

**American Virgin** (aiemmin *Virgin on Bourbon Street*) on vuonna 2009 ensi-iltansa saanut yhdysvaltalainen komediaelokuva, jonka on ohjannut Clare Kilner, käsikirjoittanut Jeff Seeman ja jonka pääosia näyttelevät Rob Schneider ja Fábio Souza.

## Juoni
Priscilla on opiskelijatyttö, joka on liittynyt pidättyväisyysryhmään, joka kieltää seksin ennen avioliittoa. Hän epähuomiossa juo itsensä humalaan ja "Chicks Go Crazy" (parodia Girls Gone Wildista) kuvaa hänet yläosattomana. Näin hänen yöllinen irstailunsa on tallennettu videolle, ja hänen täytyy ystäviensä kanssa matkustaa ympäri maata saadakseen tuon videon itselleen.

## Näyttelijät
*Rob Schneider on Ed Curtzman
*Jenna Dewan on Priscilla
*Fábio Souza on Freddy
*Brianne Davis on Nathalie, the 'Naz'
*Bo Burnham on Rudy
*Elan Moss-Bachrach on Kevin
*Ashley Schneider on Eileen
*Ben Marten on Brad
*Sarah Habel on Becca Curtzman

## Lähteet
Streetfighter

**Streetfighter** on tietynlainen muotoiltu versio moottoripyörästä. Rakentelutyyli on alun perin lähtöisin Saksasta. Streetfightereitä tehdään pääsääntöisesti japanilaisista urheilullisista moottoripyöristä, kuten Honda CBR. Tyypillisiä muutoksia ovat sivukatteiden poisto, peräkatteen ja valomaskin vaihto. Pyörien teknistä suorituskykyä parannetaan myös usein vaihtamalla moottorin ja jarrujen osia. Suomessa *Bomber Magazine* -lehti esittelee streetfightereita.
Lacrossen SM-sarja

**Lacrossen SM-sarja** on Suomen lacrossen eli haavipallon korkein sarjataso. Miesten SM-sarjaa pelattiin vuosina 2005–2018 ja naisten SM-sarjaa pelattiin vuosina 2007–2023. Pelaajamäärän vähennettyä haavipallosta on pelattu sekaturnauksia, haavipallon ja sisähaavipallon hybridisarjaa ja viime vuosina sekä miehissä että naisissa kuuden kenttäpelaajan sixes-pelimuodon sarjoja välillä pelaajakokoonpanot arpoen.

## Historia
Suomen mestaruudesta on pelattu vuodesta 2005 lähtien, jolloin miesten SM-turnaukseen osallistui 4 joukkuetta. Vuonna 2009 miesten sarjaan osallistui jo kymmenen joukkuetta. Vuonna 2010 SM-sarjan osallistujamäärät hieman laskivat kun Maanpuolustuskorkeakoulun opiskelijajoukkue sekä Turun toinen joukkue jäivät pois sarjasta. Vuonna 2011 miesten sarjaan osallistui 8 joukkuetta.

Naisten Suomen mestaruudesta kisattiin ensimmäisen kerran kesällä 2007 Lahdessa, jolloin mestaruudesta kilpaili kaksi joukkuetta: Helsinki Lacrosse Naiset ja Turku Titans Ladies.

Miesten lacrossen SM-sarjaa ei saatu pelattua kaudella 2019, jolloin miehet pelasivat sen sijaan boxlacrossen mestaruudesta. Seuraavalla kahdella kaudella miehet pelasivat haavipallon ja sisähaavipallon säännöistä muokattua hybridisarjaa. Vuonna 2022 miesten pelimuodoksi vaihtui lacrosse sixes. Naisten SM-sarjan viimeisen kausi oli vuonna 2023, minkä jälkeen hekin ovat pelanneet sixes-pelimuotoa.

### Mitalistit

## Lähteet
Matthias Kobena Nketsiah

**Matthias Kobena Nketsiah** (s. 14. huhtikuuta 1942) on ghanalainen roomalaiskatolinen arkkipiispa. Hänet vihittiin papiksi 19. heinäkuuta 1970 ja nimitettiin Cape Coastin arkkihiippakunnan vihkipiispaksi sekä Abaradiran titulaaripiispaksi 24. marraskuuta 2006. Piispaksi vihkiminen seurasi 3. helmikuuta 2007. Pääkonsekraattorina toimi Nketsiahin aikoinaan myös papiksi vihkinyt Peter Kwasi Sarpong, jota avustivat Gabriel Charles Palmer-Buckle ja Lucas Abadamloora.

Nketsiah sai 31. toukokuuta 2010 nimityksen Cape Coastin arkkipiispaksi, ja hänet asetettiin tähän virkaan 24. heinäkuuta. Hänet nimitettiin lisäksi Sekondi-Takoradin apostoliseksi hallitsijaksi 14. joulukuuta 2011.

## Lähteet
Ricky van Wolfswinkel

**Ricky van Wolfswinkel** (s. 27. tammikuuta 1989 Woudenberg, Alankomaat) on alankomaalainen jalkapalloilija, pelipaikaltaan hyökkääjä. Hän edustaa sveitsiläistä Baselia.

Van Wolfswinkel edusti ammattilaisuransa alussa Vitesseä (2008–2009) ja Utrechtia (2009–2011). Hän siirtyi 3. kesäkuuta 2011 portugalilaisseura Sportingiin 5,4 miljoonan euron siirtosummalla ja allekirjoitti viisivuotisen sopimuksen. Kesän 2013 heinäkuussa van Wolfswinkel teki sopimuksen valioliigaseura Norwichin kanssa, joka maksoi pelaajasta seuraennätyksen eli 8,5 miljoonaa puntaa.

Van Wolfswinkel ei pystynyt täyttämään häneen asetettuja suuria odotuksia ja häntä pidettiin kauden 2013–2014 eräistä kalleimmista flopeista. Norwichin pudottua mestaruussarjaan Van Wolfwinkel siirtyi koko kauden pituisella lainasopimuksella ranskalaiseen Saint-Étienneen. Seuraavan kauden hän pelasi lainasopimuksella espanjalaisessa Real Betisissä.

Heinäkuussa 2016 van Wolfswinkel siirtyi pysyvällä siirrolla takaisin Vitesseen. Kesällä 2017 hän teki sopmuksen sveitsiläisseura Baselin kanssa.

## Lähteet
Joseph Osei-Bonsu

**Joseph Osei-Bonsu** (s. 8. helmikuuta 1948) on ghanalainen roomalaiskatolinen piispa. Hänet vihittiin papiksi 3. elokuuta 1975 ja nimitettiin Konongo-Mampongin hiippakunnan piispaksi 3. maaliskuuta 1995. Piispaksi vihkiminen seurasi 28. toukokuuta. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya. Osei-Bonsu asetettiin virkaansa 11. kesäkuuta.

## Lähteet
Léon Kalenga Badikebele

**Léon Kalenga Badikebele** (17. heinäkuuta 1956 Kamina – 12. kesäkuuta 2019) oli kinshasankongolainen roomalaiskatolinen arkkipiispa. Hänet vihki papiksi Luebon hiippakuntaan François Kabangu wa Mutela 5. syyskuuta 1982. Hän sai 1. maaliskuuta 2008 nimityksen apostoliseksi nuntiukseksi Ghanaan ja Magnetumin titulaariarkkipiispaksi. Piispaksi vihkiminen seurasi 1. toukokuuta. Pääkonsekraattorina toimi Tarcisio Bertone, jota avustivat Agostino Vallini ja Francesco Coccopalmerio.

## Lähteet
Dos Hermanasin rautatieasema

**Dos Hermanasin rautatieasema** on kauko- ja lähiliikenteen asema Dos Hermanasissa Sevillan metropolialueella Andalusiassa.

Sevillan Cercanías-lähijunajärjestelmän linja C-1 kulkee Dos Hermanasin kautta. Lisäksi asema on kolmen Media Distancia -kaukojunareitin pysähdyspaikka. Media Distancia -reitti 65 kulkee Sevillan päärautatieasemalta Cádiziin, 67 Sevillasta Málagaan ja 68 Sevillasta Granadan kautta Almeríaan.

## Aiheesta muualla
François Kabangu wa Mutela

**François Kabangu wa Mutela** (1. kesäkuuta 1924 – 27. toukokuuta 1995) oli kinshasankongolainen roomalaiskatolinen piispa. Hän syntyi Basankusussa. Hänet vihittiin papiksi 8. joulukuuta 1956, ja hän sai 26. syyskuuta 1967 nimityksen Luebon hiippakunnan piispaksi. Piispaksi vihkiminen seurasi 17. joulukuuta. Pääkonsekraattorina toimi Émile André Jean-Marie Maury, jota avustivat Bernard Mels ja Martin-Léonard Bakole wa Ilunga.

Kabangu wa Mutela erosi tehtävistään 10. joulukuuta 1987.

## Lähteet
Emery Kabongo Kanundowi

**Emery Kabongo Kanundowi** (s. 22. heinäkuuta 1940) on kinshasankongolainen roomalaiskatolinen arkkipiispa. Hänet vihittiin papiksi 15. elokuuta 1969 ja nimitettiin Luebon piispaksi 10. joulukuuta 1987. Vaikka Luebo on tavallinen hiippakunta, Kabongo Kanundowille myönnettiin arkkipiispan henkilökohtainen titteli.

Kabongo Kanundowin konsekroi piispaksi 6. tammikuuta 1988 Eduardo Martínez Somalon ja Giovanni Battista Ren avustama paavi Johannes Paavali II. Hän erosi tehtävistään 14. elokuuta 2003.

## Lähteet
Gérard Mulumba Kalemba

**Gérard Mulumba Kalemba** (8. heinäkuuta 1937 Kananga – 15. huhtikuuta 2020) oli kinshasankongolainen roomalaiskatolinen piispa. Hänet vihittiin papiksi 20. elokuuta 1967 ja nimitettiin Mwekan hiippakunnan piispaksi 19. tammikuuta 1989. Piispaksi vihkiminen seurasi 9. heinäkuuta. Pääkonsekraattorina toimi Joseph Ngogi Nkongolo, jota avustivat Emery Kabongo Kanundowi ja Martin-Léonard Bakole wa Ilunga.

## Lähteet
Neuvostojen talo (Kaliningrad)

**Neuvostojen talo** () oli rakennus Kaliningradin kaupungissa Venäjällä. Rakennuksen suunnitteleminen aloitettiin 1950-luvun alkupuolella, mutta taloa alettiin rakentaa vasta vuonna 1970 Königsbergin linnan raunioiden kohdalle. Rakennus jäi vuosikymmeniksi kesken, kunnes se vuonna 2005 rakennettiin osittain valmiiksi. Rakennus oli melkein kokonaan valmistettu teräsbetonista. Rakennuksen suunnitteli D. Navalihin. Rakennus purettiin vuosina 2023–2024. 

## Katso myös
* Sosialistinen realismi

## Lähteet

## Aiheesta muualla
Valentin Masengo Mkinda

**Valentin Masengo Mkinda** (10. joulukuuta 1940 – 26. lokakuuta 2018) oli kinshasankongolainen roomalaiskatolinen piispa. Hänet vihittiin papiksi Kabindan hiippakuntaan 15. heinäkuuta 1969 ja nimitettiin sen piispaksi 2. marraskuuta 1995. Piispaksi vihkiminen seurasi 18. helmikuuta 1996. Pääkonsekraattorina toimi Frédéric Etsou-Nzabi-Bamungwabi, jota avustivat Matthieu Kanyama ja Emery Kabongo Kanundowi.

## Lähteet
Matthieu Kanyama

**Matthieu Kanyama** (12. lokakuuta 1917 – 1. lokakuuta 2005) oli kinshasankongolainen roomalaiskatolinen piispa. Hänet vihittiin papiksi 5. toukokuuta 1946 ja nimitettiin Kabindan hiippakunnan piispaksi 16. joulukuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.

Kanyama jäi eläkkeelle 2. marraskuuta 1995 ja kuoli vuosikymmentä myöhemmin.

## Lähteet
Pierre-Célestin Tshitoko Mamba

**Pierre-Célestin Tshitoko Mamba** (s. 23. helmikuuta 1956 Kolwezi) on kinshasankongolainen roomalaiskatolinen piispa. Hänet vihittiin papiksi Kanangan arkkihiippakuntaan 22. elokuuta 1982 ja nimitettiin Luebon hiippakunnan piispaksi 7. tammikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Godefroid Mukeng'a Kalond, jota avustivat Valentin Masengo Mkinda ja Gérard Mulumba Kalemba.

## Lähteet
Anna Camp

**Anna Ragsdale Camp** (s. 27. syyskuuta 1982 Aiken, Etelä-Carolina, Yhdysvallat) on yhdysvaltalainen näyttelijä. Hänen tunnetuimpia roolejaan ovat Jill Mason Broadway-näytelmässä *Equus* ja Sarah Newlin televisiosarjassa *[[True Blood]]*.

## Ura
Camp opiskeli teatteria University of North Carolina School of the Arts -yliopistossa Winston-Salemissa Pohjois-Carolinassa. Hän näytteli valkokankaalla ensimmäisen kerran vuonna 2007 romanttisessa komediassa *[[And Then Came Love]]*. Hänellä oli rooli televisiopilotissa *Reinventing the Wheelers*, mutta sarjaa ei otettu tuotantoon. Seuraavana vuonna hän esiintyi elokuvassa *[[Pretty Bird]]*.

Camp koe-esiintyi Sookie Stackhousen rooliin televisiosarjaan *[[True Blood]]*, mutta hävisi roolin Anna Paquinille. Tuottaja Alan Ball tarjosi hänelle sarjasta toista roolia. Camp esitti lahkojohtajan vaimoa Sarah Newlinia sarjan toisella tuotantokaudella. 

Camp näytteli lakisarjassa *[[Good Wife]]* vuosina 2011–2012. Tämän jälkeen hänet nähtiin komediasarjassa *The Mindy Project* ja musikaalielokuvassa *Pitch Perfect*. Camp palasi True Blood -sarjaan kuudennella kaudella vuonna 2013. Hän on vieraillut useissa muissa televisiosarjoissa kuten *[[Cashmere Mafia]]*, *[[Mad Men]]* ja *[[Glee]]*. Camp oli mukana Train-yhtyeen musiikkivideolla "Marry Me".

Camp on näytellyt myös teatterissa. Hän esiintyi Broadwaylla näytelmässä *Country Girl* ja Off Broadwaylla Second Stage -teatterissa näytelmässä *Scene*. Camp oli Daniel Radcliffen vastanäyttelijänä Broadway-näytelmässä *Equus* vuonna 2008. Hän esiintyi Zach Braffin näytelmässä *All New People* Second Stage -teatterissa kesällä 2011.

## Yksityiselämä
Camp kasvoi Columbiassa Etelä-Carolinassa, mutta muutti sittemmin New Yorkiin. Hän meni naimisiin näyttelijä Michael Mosleyn kanssa vuonna 2010. Pari erosi vuonna 2013. Vuonna 2016 Camp avioitui näyttelijä Skylar Astinin kanssa, mutta he erosivat vuoden 2019 kesän aikana. Vuonna 2025 Camp kertoi Instagram-tarinassaan seurustelevansa stylisti Jade Whipkeyn kanssa.

## Filmografia
### Elokuvat

### Televisiosarjat

### Teatterirooleja

## Lähteet

## Aiheesta muualla

* 
* Anna Camp Internet Broadway Databasessa
* Anna Camp Internet Off Broadway Databasessa
* 
* Anna Camp Twitterissä
* Anna Camp Instagrammissa
* HBO - True Blood - Anna Camp
Cercanías Málaga

**Cercanías Málaga** on Renfen liikennöimä lähijunajärjestelmä Málagan kaupungin ja sitä ympäröivän samannimisen maakunnan paikkakuntien välillä Andalusiassa Espanjassa. Järjestelmään kuuluu kaksi linjaa, joiden yhteispituus on 69 kilometriä ja joiden varrella on 23 asemaa.

## Linjat

### Linja C-1
Linja C-1 kulkee Málagan keskustasta Aurinkorannikon myötäisesti Fuengirolaan ja sen varrella on useita tunnettuja rantalomakohteita. Linja on sähköistetty ja pääosin yksiraiteinen. Junia kulkee 20 minuutin välein kumpaankin suuntaan.

#### Asemat
* Málaga-Centro-Alameda 
* Málaga-María Zambrano 
* Victoria Kent 
* Guadalhorce
* Aeropuerto
* Plaza Mayor
* Los Álamos
* La Colina
* Torremolinos
* Montemar-Alto
* El Pinillo
* Benalmádena-Arroyo de la Miel
* Torremuelle
* Carvajal
* Torreblanca
* Los Boliches
* Fuengirola

### Linja C-2
Linja C-2 kulkee Guadalhorce-joen laaksoa pitkin Málagasta Áloraan. Junia kulkee 90 minuutin välein.

#### Asemat
* Málaga-Centro-Alameda 
* Málaga-María Zambrano 
* Victoria Kent 
* Los Prados
* Campanillas
* Cártarna
* Aljaima
* Pizarra
* Álora

## Lähteet

## Aiheesta muualla
*Cercanías Málaga -aikatauluhaku Renfen sivuilla
John Baptist Sequeira

**John Baptist Sequeira** (23. kesäkuuta 1930 Mangalore – 9. lokakuuta 2019) oli intialainen roomalaiskatolinen piispa. Hänet vihittiin papiksi 15. huhtikuuta 1958 ja nimitettiin Chikmagalurin hiippakunnan piispaksi 26. tammikuuta 1987. Piispaksi vihkiminen seurasi 11. kesäkuuta. Pääkonsekraattorina toimi Alphonsus Mathias, jota avustivat Basil Salvadore D'Souza ja Ambrose Papaiah Yeddanapalli.

Sequeira jäi eläkkeelle 2. joulukuuta 2006.

## Lähteet
Ekstrapyramidaalioire

**Ekstrapyramidaalioireet** ( eli *EPS*) ovat ei-tahdonlaisen keskushermoston ekstrapyramidaalijärjestelmään liittyviä lihasten toimintahäiriöitä. Ekstrapyramidaalioireet voivat ilmetä ilmenevät kaulan, niskan, silmien ja vartalon lihasten kivuliaina kouristuksina, akatisiana eli pakonomaisena motorisena levottomuutena, lepovapinana, köpöttävänä kävelynä, motoriikan hidastumisena, lihasjäykkyytenä tai kasvojen ilmeettömyytenä. Jos ekstrapyramidaalioireisiin kuuluu vapinaa, lihasjäykkyyttä ja liikkeiden hidastumista, puhutaan lääkeparkinsonismista.

Myös pakkoliikeoireyhtymä eli tardiivi dyskinesia sekä suun avaamista estävä niin sanottu leukalukko kuuluvat ekstrapyramidaalioireisiin.

Ensimmäisen polven psykoosilääkkeet aiheuttavat eniten ektsrapyramidaalioireita, mutta myös toisen polven psykoosilääkkeet aiheuttavat niitä. Myös muut lääkkeet saattavat aiheuttaa ekstrapyramidaalioireita. Esimerkiksi joka kymmenes epilepsian ja manian hoidossa käytettyä natriumvalproaattia käyttävä saa niistä ekstrapyramidaalioireita. 

Myös masennuksen hoidossa käytetyt SSRI, SNRI ja NDRI lääkkeet aiheuttavat ekstrapyramidaalioireita. Erityisesti duloksetiini, sertraliini, essitalopramiini, fluoksetiini ja bupropioni ovat lääkkeitä, joiden on todettu aiheuttavan ekstrapyramidiaalioireita.  

## Hoito
Ekstrapyramidaalioireita havaitessa on syytä pienentää lääkeannosta tai vaihtaa lääke johonkin toiseen. Noin 60 prosenttia lääkeparkinsonismipotilaista paranee kahden kuukauden sisällä parkinsonismia aiheuttaneen lääkkeen lopettamisen jälkeen. Joskus parkinsonismin oireet poistuvat vasta kahden vuoden kuluttua ja 16 prosentilla oireet eivät poistu edes lääkityksen lopettamisen jälkeen.

Ekstrapyramidaalioireita voidaan hoitaa myös lyhytjaksoisesti annetuilla antikolinergisellä parkinsonlääkkeillä (esimerkiksi biperideeni). Levottomuustila eli akatisia lievittyy antikolinergisten lääkkeiden lisäksi myös beetasalpaajilla (esimerkiksi propranololi) tai bentsodiatsepiineilla.

## Lähteet
Dominic Nyarko Yeboah

**Dominic Nyarko Yeboah** (s. 19. joulukuuta 1953) on ghanalainen roomalaiskatolinen piispa. Hänet vihki papiksi Sunyanin hiippakuntaan James Kwadwo Owusu 21. heinäkuuta 1990. Hänet nimitettiin Techimanin hiippakunnan piispaksi 28. joulukuuta 2007. Piispaksi vihkiminen seurasi 29. maaliskuuta 2008. Pääkonsekraattorina toimi Peter Kodwo Appiah Turkson, jota avustivat Lucas Abadamloora ja Matthew Kwasi Gyamfi.

## Lähteet
Joseph Kwaku Afrifah-Agyekum

**Joseph Kwaku Afrifah-Agyekum** (s. 22. joulukuuta 1954) on ghanalainen roomalaiskatolinen piispa. Hänet vihki papiksi Accran hiippakuntaan Dominic Kodwo Andoh 17. heinäkuuta 1983. Hänet siirrettiin 6. heinäkuuta 1992 Koforiduan hiippakuntaan, jonka piispaksi hänet nimitettiin 12. huhtikuuta 2006. Piispaksi vihkiminen seurasi 1. heinäkuuta. Pääkonsekraattorina toimi Gabriel Charles Palmer-Buckle, jota avustivat Peter Kwasi Sarpong ja Gregory E. Kpiebaya.

## Lähteet